ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንሕሙማት ኮሮናቫይረስ ክሕክም ዝቐነየ ዶክተር በቲ ቫይረስ ሞይቱ 25 ጥሪ 2020 ምንጪ ስእሊ, AFP መግለጺ ስእሊ, ኣብ ከተማ ዉሃን መከላኸሊ ዝተዓመሙ ዓማዊል ቤት መድሃኒታት ሰራሕተኛተታት ጥዕና ቻይና ፤ ብዚ ሓድሽ ሕማም፡ ኮሮናቫይረስ፡ ካልኦት 15 ሰባት ሁበይ ኣብ ዝተብሃለት ክልል ከምዝሞቱ ኣፍሊጦም። በቲ ቫይረስ ንዝተጠቕዑ ሕሙማን ኣብ ቅድሚት ኮይኑ ክሕክም ዝቐነየ ቻይናዊ ዶክተር ሊያንግ ዉዶንግ በቲ ሕማም ተለኺፉ ህይወቱ ሓሊፉ። ኣብ ከተማ ውሃን ሁበይ ሺንሁዋ ሆስፒታል ከገልግል ዝጸንሐ እዚ ዶክተር ሎሚ ቀዳም እዩ ሞይቱ። ክሳብ ሕዚ 1,287 ቻይናውያን በቲ ሕማም ዝተለኸፉ እንትኸውን፤ ዛጊድ ብሓፈሻ 41 በቲ ቫይረስ ህይወቶም ሓሊፉ። እዚ ቫይረስ ዝተኸሰተ፡ ቻይና ዓብዪ ቦታ እትህቦ፤ በዓል ሓድሽ ዓመት-ሉናር ክተኽብር ኣብ እትሸባሸበሉ እዋን እዩ። እንተኾነ እዚ ክስተት ስዒቡ፤ ብርክት ዝበሉ ዓበይቲ ሃገራዊ መደባት እንትስረዙ፤ መንግስቲ ቻይና ኣብ ከተማ ውሃን ሓድሽ ሆስፒታል እናሰርሐ ይርከብ። ኣብ ቻይና ብዝተረኣየ ሓድሽ ቫይረስ ዝሞቱ ሰባት 25 በጺሖም ለበዳ ኮሮና ቫይረስ ቻይና፡ ክልተ ዓበይቲ ከተማታት ተኸርዲነን ሓድሽ ቫይረስ ቻይና ኣብ ኣመሪካ ተራእዩ እቲ ቫይረስ ካብ ቻይና ሰጊሩ ኣብ ካልኦት ክፍላተ ዓለማት ተራእዩ ኣሎ። ቀዲሙ ኣብ ኣመሪካ ዝተርአየ ኾይኒ፡ ኣብ ኣውሮጳ ንመጀመርታ ኣብ ፈረንሳይ ሰለስተ ሕሙማት በቲ ቫይረስ ከምዝተለኸፉ ተረጋጊጹ። እቲ ናይ መጀመርታ ዝተለኸፈ ቦርዴኽስ ኣብ ዝተብሃለት ከተማ ዝነብር ኾይኑ እቶም ዝተረፉ ኣብ ርእሰ ከተማ ፈረንሳይ ፓሪስ ዝነብሩ እዮም። ኣብ ኣውስትራልያ ድማ ሓደ ሰብ በቲ ቫይረስ ከምዝተለኸፈ ተረጋጊጹ። ምስ ቻይና ልዑል ሰብኣዊን ንግዳውን ርክብ ዘለዎ ኢትዮጵያ ድማ ካብ'ቲ ከባቢ ዝመጽኡ ገያሾ ኣብ መዕርፎ ነፈርቲ ይምርመሩ ከመዘለውን ምድላዋት ከምዘቀላጠፈን፡ ትማሊ ኢንስትትዩት ጥዕና ኢትዮጵያ ኣፍሊጡ። ንፈለማ እዋን ክስተት እቲ ቫይረስ ዝተርእየላ ከተማ ዉሃን፡ ዛጊድ ፈርማሲታት መድሃኒታት ዝወደአ እንትኾና፤ ሆስፒታላት ድማ ብሕሙማትን ዘመደ ኣዝማድን ተጨናኒቐን ተባሂሉ። እቲ ቫይረረስ ብሓያል ረስኒ ዝጅምር ኮይኑ፤ ብደረቕ ሰዓል ተዓጂቡ ናይ ምትንፋስ ሕጽረት ዘስዕብ እዩ። ካብ ኣርባዕተ ሕሙማት ኣብ ሓደ ሰብ ዝኸፍአ ሓደጋ የስዕብ ድማ ተባሂሉ። እንታይ ስጉምቲ ተወሲዱ?
